Ukkosen enteitä (Suomen Kuvalehti)
Voi tätä hellettä, voi tätä kuumaa!
 Kaikk’ elementit jo nyt sulanee;
 Päivä se paahtaen päätäni huumaa,
 Maan tomu jalkoja kirvettelee.

 Kukkaset kummulla riutuen räytyy,
 Lehtensä, päänsä ne luo alaspäin,
 Lintujen laulun jo tau’ota täytyy,
 Nuutunut ilma se painavi näin.

 Kärpäset, paarmat ja muut saman-laiset
 Nyt ilo-virttänsä vinkuvi vaan;
 Riivatun kiihkeät nuo itikaiset
 On veren-nestettä kaivelemaan.

 Ukkosen entehet kyll’ ovat varmat,
 Kastetta nyt koko maa janoaa.
 Hei, veren-kiskurit kärpäset, paarmat,
 Koht’ ilo-virtenne vai’eta saa!

O[lli]. W[uo]r[ine]n.

Lähde: Suomen Kuvalehti 15.3.1875.

Olli Wuorinen
Runot
Suomen Kuvalehti
1875